LT Europos Sąjungos oficialusis leidinys C 148/12

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 148/04)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimas turi būti pateiktas per šešis mėnesius nuo paskelbimo.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„STAFFORDSHIRE CHEESE“

EB Nr.: UK/0354/26.07.2004

SKVN ( X ) SGN ( )

Ši santrauka yra parengta tik informacijai. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1. Kompetentinga valstybės narės įstaiga:

Pavadinimas: Department for Environment, Food and Rural Affairs Food Chain, Marketing and Competitiveness Division Adresas: Area 4 C, 4th Floor Nobel House 17 Smith Square London, SWIP 3JR United Kingdom Telefonas: 0207 238 6075 Faksas: 0207 238 5728 El. paštas: Funda.Lancaster@defra.gsi.gov.uk

2. Grupė:

Pavadinimas: The Staffordshire Cheese Company Adresas: Glenmore House 55 Rose Bank Leek Staffordshire ST13 6AG United Kingdom Telefonas: 01538 399733 Faksas: 01538 399985 El. paštas: JKnox1066@aol.com Sudėtis: Gamintojai ir (arba) perdirbėjai ( X ) Kita ( X )

3. Produkto rūšis:

1.3 klasė — sūris

4. Specifikacija: (4 straipsnio 2 dalyje nurodytų sąlygų santrauka).

4.1 Pavadinimas: „Staffordshire Cheese“

4.2 Apibūdinimas: „Staffordshire cheese“ gaminamas iš Stafordšyro ūkių karvių pieno. Tai yra švelnios ir šiek tiek trapios konsistencijos sūris, kuris, priklausomai nuo brandinimo laikotarpio trukmės, gali būti kietas arba puskietis. Jis yra šviesiai kreminės spalvos ir pasižymi gaiviu grietinėlės ir pieno skoniu. Riebalų kiekis yra 30 — 35 %, o sausos sūrio medžiagos riebalų kiekis siekia 48 — 51 %. Sūris yra cilindro formos, 8 — 10 kg svorio ir yra parduodamas audinio apvalkale.

4.3 Geografinė vietovė: Anglijos Stafordšyro grafystė.

4.4 Kilmės įrodymas: Sūrio gamybai gali būti naudojamas pienas bei grietinėlė iš bet kurio Stafordšyro ūkio. Šiuo metu pienas yra gaunamas iš septynių Stafordšyro grafystės ūkių, esančių arti sūrinės. Pieno ir grietinėlės surinkimui skirtos autocisternos važiuoja konkrečiu pieno surinkimo maršrutu ir, naudojant autocisternose esamą kompiuterinę įrangą, registruojami ūkio duomenys, pieno kiekis, jo temperatūra ir surinkimo data. Gamintojas turi sūrio gamybos proceso dokumentą, sudarytą Dairy Farmers of Britain (DFB — didelė kooperacinė bendrovė, kuri pristato pieną „Staffordshire cheese“ gamybai). Dokumentą sudaro pristatymo pažyma, pagal kurią galima atsekti visą gamybos procesą nuo pieno ūkio iki galutinio sūrio produkto brandinimo patalpose. Kai autocisterna pristato pieną Staffordshire Cheese Company, kompiuterinės įrangos sudaroma pristatymo pažyma, kurioje registruojamas pieno kiekis, autocisternos maršruto numeris, pieno temperatūra ir jo pristatymo data. Į kooperacinės bendrovės centrinę informacinę sistemą (Core milk system) kasdien suvedama su autocisternų pagalba surinkta informacija, t. y. jų maršrutas, pieno surinkimo taškas, cheminė bei bakterinė surinkto pieno analizė.

Maisto standartų agentūros išleista Maisto saugos vadovas (Food Standards Agency's Food Safety Workbook) yra oficialus dokumentas, kuriame aprašoma maisto saugos valdymo sistema. Jame esanti informacija apima tiek sūrio gamybai panaudotų žalių ingredientų kokybės tiekėjų patvirtinimus, tiek sūrio atsekamumą po to, kai produktas palieka gamybos vietą. Jeigu sūris yra parduodamas visas, jo pagaminimo data nurodoma sąskaitoje faktūroje. Jeigu jis parduodamas mažesniais gabalais, ant etiketės nurodoma įpakavimo data, siejama su gamybos dokumentais, kuriuose yra detalių duomenų apie gamybos procesą. Ši informacija išlaikoma, saugojant gamybos partijų ir atsargų dokumentus, pardavimo sąskaitas faktūras bei klientų duomenis.

4.5 Gamybos būdas: Šviežias žalias Stafordšyro grafystės ūkių pienas yra laikomas per naktį 0 — 5 °C temperatūroje. Antrą dieną į pieną įpilama Stafordšyro grietinėlės (taip pat gautos grafystės teritorijoje) ir per 15 minučių gerai įmaišoma. Šis pieno ir grietinėlės mišinys pasterizuojamas 72 — 75,5 °C temperatūroje 15 — 20 sekundžių. Po to mišinys perpumpuojamas į sūrio gamybai skirtą katilą ir pasiekiama 32,5 — 35 °C temperatūra. Kai temperatūra yra 28 °C, į pieną dedamos raugo kultūros, kurių sudėtyje yra lactococcus lactis subsp.cremoris, lactocuccus lactis subsp. Lactis and lactocuccus lactis subsp. Diocetylactis štamų, tam, kad prasidėtų rūgštingumo ir skonio formavimosi procesai.

Po 60 — 75 minučių trunkančio brandinimo 32,5 °C temperatūroje, kai temperatūra yra 31 — 33 °C laipsniai, dedama šliužo fermento. Koaguliacija trunka 45 — 50 minučių ir prieš pjaustant yra patikrinama ranka.

Pasibaigus koaguliacijos procesui, sutrauka yra tvirta ir lygiai lūžta. Praėjus 35 — 45 minutėms, sutrauka supjaustoma vertikaliai peiliu išilgai ir skersai katilo, o po to tokiu pat būdu supjaustoma horizontaliai peiliu. Pjaustymo trukmė — 20 minučių.

Sutraukos gabalai yra maišomi 40 minučių 30 — 32 °C temperatūroje. Po to jiems leidžiama nusistoti ir per sietą apatinėje katilo dalyje 35 minutes šalinamos išrūgos. Pašalinus išrūgas, rūgštingumas yra 0,29 %. Tada sutraukos gabalai skaidomi kas 15 minučių 45 minutes 15 — 32 °C temperatūroje. Po pirmojo skaidymo rūgštingumas yra 0,39 %, po antrojo — 0,45 % ir po paskutiniojo — 0,53 %.

Po to sutraukos gabalai skaidomi nerūdijančio plieno maišyklėje. Skaidymo metu įdedama 2,5 % druskos. Vieną kartą druska įmaišoma, apverčiant sutraukos gabalus plastmasiniu maisto produktams skirtu semtuvu ir tris kartus druska įmaišoma ranka. Iš viso sūris apverčiamas tik 4 kartus, ne daugiau, nes kitaip sutraukos gabalai per daug išdžiūtų.

Pasūdyti sutraukos gabalai ranka sudedami į muslinu išklotas nerūdijančio plieno formas. Į audinį yra įsiūtas apskritas pagrindas, o formos yra specialiai pagamintos taip, kad leistų nutekėti išrūgoms ir suteiktų sūriui formą. Po to sūriai presuojami per naktį 21 — 25 °C temperatūroje 2 svarų spaudimu kvadratiniam coliui. Po presavimo audinys tolygiai dengia sūrio paviršių. Sūriai laikomi ant lentynų 7 — 10 °C temperatūroje. Per pirmą savaitę jie apverčiami kasdien, o po to — kas savaitę. Švelnus sūris brandinamas 2 — 4 savaites, bet jį taip pat galima brandinti iki 12 mėnesių.

4.6 Ryšys su geografine vietove: Sūrio kilmė siejama su cistersų vienuoliais, kurie XIII amžiuje įsikūrė Lyke (Stafordšyras). Šių vienuolių gyvenimo pagrindas buvo malda, studijos bei darbas. Vienuoliai patys apsirūpindavo, nes dirbo ūkininkais, puodžiais, konditeriais, aludariais, sūrio gamintojais ir spaustuvininkais. Jie atnešė į regioną sūrio gamybos įgūdžius. „Staffordshire Cheese“ gamyba tesėsi iki antrojo pasaulinio karo pradžios, kai dėl Pieno prekybos valdybos centralizuoto pieno surinkimo politikos buvo nutraukta daugelio Anglijos regioninių sūrių rūšių gamyba. Taigi, dabar (profesionalaus sūrio gamintojo, bendradarbiaujančio su vietos ūkininkais, iniciatyva) prasidėjo dėl karo metų maisto politikos sustojusios šio tradicinio, kaip ir daugelio kitų, sūrio gamybos atnaujinimas. Sūris vėl tampa populiarus tarp mažmenininkų bei vartotojų.

Stafordšyro grafystės klimatas yra šiltas, drėgnas vakarinis, o dirvožemis anglingo kalkakmenio, todėl ganyklos yra derlingos ir yra gaunamas riebus pienas, suteikiantis šiam sūriui charakteringus bruožus. Tokiame dirvožemyje natūraliai auga minkšta bei sultinga žolė (gretimose Češyro ir Derbišyro grafystėse iškrenta daugiau lietaus ir temperatūra yra aukštesnė, palyginti su Stafordšyru). Šios žolės savybės lemia „Staffordshire Cheese“ ypatingąsias savybes. „Staffordshire Cheese“ yra gaminamas tik iš šiose ganyklose ganomų karvių pieno ir grietinėlės. Žiemą karvės daugiausia šeriamos žolės ir kukurūzų, auginamų Stafordšyro žemėje, silosu. Į pašarus taip pat dedama šiek tiek koncentratų proteinų kiekiui padidinti.

Stafordšyro gretimos grafystės yra Češyras bei Derbišyras. Palyginti su Stafordšyru, Češyre iškrenta daugiau lietaus ir temperatūra yra aukštesnė. Žemėje yra didelė akmens druskos bei druskos tirpalo koncentracija — tai reiškia, kad ji labai skiriasi nuo Stafordšyro anglingo kalkakmenio dirvožemio. Češyro grafystėje pagrindinis gaminamas sūris yra Češyro sūris: didelio rūgštingumo ir labai trapus produktas.

Kita Stafordšyro gretima grafystė yra Derbyšyras, kur gaminami Stiltono ir Derbio sūriai. Jie labai skiriasi nuo „Staffordshire cheese“, nes Stiltono sudėtyje yra penicillium Rocquforti, o švelnios konsistencijos Derbio sūris labiau primena minkštesnę čederio sūrio rūšį.

„Staffordshire cheese“ skirtumą nuo kitų gretimose grafystėse gaminamų sūrio rūšių lemia ypatingas karvių pašaras, naudojamas raugo kultūrų mišinys ir audinio, į kurį vyniojamas sūris, dydis. Visa tai suteikia galutiniam produktui ypatingą formą bei konsistenciją. Sūris vėl tampa populiarus tarp vartotojų ir mažmenininkų. Jis parduodamas ūkininkų turguose, ūkių parduotuvėse, vietos kulinarijos parduotuvėse; jį taip pat galima užsisakyti paštu.

4.7 Kontrolės institucija:

Pavadinimas: Staffordshire County Council Trading Standards Service Adresas: 24 Horninglow Street Burton on Trent Staffordshire DE14 1PG United Kingdom Telefonas: – Faksas: – El. paštas: –

Kontrolės institucija yra oficiali viešoji įstaiga, atitinkanti EN 45011 standarto principus.

4.8 Ženklinimas etiketėmis: Patvirtintas SKVN ženklas bus naudojamas pardavimo vietose arba ant bet kokios šio produkto pakuotės.

4.9 Nacionaliniai reikalavimai: —

(1) Europos Komisija — Žemės ūkio generalinis direktoratas — Žemės ūkio produktų kokybės politikos skyrius — B-1049 Briuselis.